പട്ടികജാതി വിദ്യാര്ത്ഥികള്ക്ക് ഫര്ണിച്ചറുകള് നല്കി ചാലക്കുടി: 2020 21 വാര്ഷിക പദ്ധതിയില് ഉള്പ്പെടുത്തി ചാലക്കുടി നഗരസഭ പട്ടികജാതി വിദ്യാര്ത്ഥികള്ക്ക് പഠന സഹായത്തിനായി ഫര്ണിച്ചറുകള് വിതരണം ചെയ്തു. 2.5 ലക്ഷം രൂപയുടെ പദ്ധതിയില് 50 വിദ്യാര്ത്ഥികളുടെ വീടുകളിലേക്കാണ് ഫര്ണിച്ചറുകള് നല്കിയത്. ചെയര്മാന് വി.ഒ. പൈലപ്പന് വിതരണോദ്ഘാടനം നിര്വഹിച്ചു. വൈസ് ചെയര് പേഴ്സണ് സിന്ധു ലോജു അദ്ധ്യക്ഷത വഹിച്ചു. സ്റ്റാന്ഡിംഗ് കമ്മിറ്റി ചെയര്മാന്മാരായ എം.എം. അനില്കുമാര്, ബിജു എസ്. ചിറയത്ത്, നിത പോള്, പ്രതിപക്ഷ നേതാവ് സി.എസ്. സുരേഷ്, പട്ടിക ജാതി വര്ക്കിംഗ് ഗ്രൂപ്പ് ചെയര്മാന് ജിതി രാജന്, ഹെഡ്മിസ്ട്രസ് പുഷ്പവല്ലി പുതശ്ശേരി എന്നിവര് സംസാരിച്ചു.